DJEČJI VRTIĆ KRIŽIĆ-KRUŽIĆ

Ulica Josipa Čopora 15, Križ

KLASA: 008-01/22-01/03

URBROJ: 238-16-79-22-01

Križ, 21.10.2022.

|  |
| --- |
| **POZIV ZAINTERESIRANOJ JAVNOSTI ZA DOSTAVU MIŠLJENJA, PRIMJEDBI, PRIJEDLOGA O NACRTU PRAVILNIKA O UPISU DJECE U DJEČJI VRTIĆ KRIŽIĆ-KRUŽIĆ PUTEM INTERNETSKOG SAVJETOVANJA** |
| Razlozi donošenja akta | Usklađivanje odredaba Pravilnika o upisu djece u Dječji vrtić Križić-kružić s odredbama Zakona o predškolskom odgoju i obrazovanju („Narodne novine“ 10/97, 107/07, 94/13, 98/19 i 57/22) |
| Ciljevi provođenja savjetovanja | Upoznavanje zainteresirane javnosti i svih zainteresiranih subjekata na koje se predmetni akt može primjenjivati |
| Rok za podnošenje mišljenja, primjedbi i prijedloga | 30 dana od dana objave (objava dana 21.10.2022.) |
| Način podnošenja mišljenja, primjedbi i prijedloga | info@dv-krizic-kruzic.hr |
| Sukladno članku 11. stavku 4. Zakona o pravu na pristup informacijama („Narodne novine“ 25/13, 85/15 i 69/22) Dječji vrtić Križić-kružić sastaviti će i objaviti izvješće o savjetovanju s zainteresiranom javnošću, a koje sadrži zaprimljene prijedloge i primjedbe te očitovanja o razlozima za neprihvaćanje pojedinih prijedloga i primjedbi. Predmetno izvješće dostavlja tijelu nadležnom za donošenje akta (upravnom vijeću). |

Na temelju članka 29., 126. i 127. Statuta Dječjeg vrtića Križić-kružić ( KLASA: 601-02/22-02/ , URBROJ:238/16-79-22- ) Upravno vijeće Dječjeg vrtića Križić-kružić na svojoj . sjednici održanoj dana .11.2022. godine donosi

**PRAVILNIK**

O

UPISU DJECE U DJEČJI VRTIĆ KRIŽIĆ-KRUŽIĆ

Članak 1.

1. Ovim Pravilnikom o upisu djece u Dječji vrtić Križić-kružić (u daljnjem tekstu: Pravilnik) utvrđuje se način i postupak upisa u Dječji vrtić Križić-kružić (u daljnjem tekstu: Vrtić), način organiziranja i ostvarivanja programa predškolskog odgoja i obrazovanja djece rane i predškolske dobi, te prava i obveze korisnika usluge u Vrtiću.
2. Korisnicima usluge u smislu ovog Pravilnika smatraju se zakonski zastupnici djece koja pohađaju odnosno za koje je podnijet zahtjev za smještajem djeteta u Vrtić.
3. Pojedini izrazi u smislu ovog Pravilnika imaju slijedeće značenje:

 - Obitelj je uža obitelj koju čine roditelji/zakonski zastupnici i djeca koja žive u istom

 kućanstvu.

 - Dijete je osoba do navršenih 18 godina života;

 - Samohrani roditelj je roditelj koji sam skrbi za svoje dijete i uzdržava ga;

 - Jednoroditeljska obitelj je obitelj koju čine dijete, odnosno djeca i jedan roditelj.

Članak 2.

Vrtić organizira programe u opsegu i na način određen Zakonom o predškolskom odgoju i obrazovanju, Državnom pedagoškom standardu, te Statutu Dječjeg vrtića Križić-kružić.

Čanak 3.

1. Vrtić upisuje djecu u programe predškolskog odgoja s navršenih godinu dana života.
2. Vrtić upisuje djecu u programe predškolskog odgoja, odnosno odgojne skupine sukladno dobi predviđenoj za određenu odgojnu skupinu, prema propisima kojima se uređuje područje predškolskog odgoja i obrazovanja. Broj djece u

odgojno-obrazovnoj skupini u redovitom programu utvrđuje se ovisno o dobi djeteta i broju djece s teškoćama uključene u odgojnu skupinu.

1. Djeca koja nemaju navršenih godinu dana života upisuju se iznimno ukoliko Vrtić raspolaže dostatnim kapacitetima, pri čemu ista mogu početi koristiti usluge predškolskog odgoja s navršenih godinu dana života

Članak 4.

1. Pedagoška godina započinje 01. rujna tekuće, a završava 31. kolovoza sljedeće godine.
2. Za svaku novu pedagošku godinu Vrtić vrši upise u redoviti 10-satni program odgojno-obrazovnog rada (u daljem tekstu: Redoviti program) za zainteresirane roditelje.
3. Vrtić upisuje djecu u Redoviti program prema godišnjem planu upisa, aktu osnivača o prednosti upisa i odluci o upisu.
4. Postupak upisa pokreće se temeljem odluke o upisu i mjerilima upisa (u daljem tekstu: Natječaj) koju donosi upravno vijeće uz suglasnost osnivača, a koja sadrži:
	* uvjete upisa u Vrtić
	* rokove prijave za upis
	* iznos nadoknade za usluge Vrtića
	* prednost upisa, prema aktima osnivača
	* rokove sklapanja ugovora
	* ostale podatke važne za upis djece i pružanje usluga.
5. Natječaj se objavljuje javnom objavom na mrežnim stranicama vrtića, oglasnoj ploči u objektu u sjedištu Vrtića , te najkasnije do 01. svibnja za slijedeću pedagošku godinu.
6. Natječaj se ne provodi za upis djece u ostale odgojno-obrazovne programe Vrtića.
7. U ostale programe predškolskog odgoja i obrazovanja koji se provode u Vrtiću upisi se vrše sukladno interesima korisnika usluga. U slučaju da je interes za upisom u ostale programe predškolskog odgoja i obrazovanja veći od mogućnosti vrtića za upisom, isti se vrše na način da prednost ostvaruju djeca koja već pohađaju Redoviti program u Vrtiću, primjenom kriterija iz članka 8.
8. Djeca koja ne pohađaju Redoviti program u Vrtiću, mogu biti upisana u ostale programe predškolskog odgoja i obrazovanja Vrtića samo ako isti raspolaže takvom mogućnošću pri čemu se na odgovarajući način primjenjuje odredba iz prethodnog stavka.

Članak 5.

1. Zahtjev za redovan upis djece u Vrtić podnosi se u razdoblju za koje je raspisan Natječaj za narednu pedagošku godinu, s ciljem ostvarenja prava na Redoviti program koje provodi Vrtić.
2. Zahtjevi iz prethodnog stavka podnose se u sjedištu Vrtića, Ulica Josipa Čopora 15, Križ, primjenom na odgovarajući način odredaba zakona kojim se uređuje opći upravni postupak.

Članak 6.

Svako dijete rane i predškolske dobi ima pravo upisa u vrtić.

Članak 7.

1. Pravo iz prethodnog članka može se ograničiti samo u slučaju nepostojanja kapaciteta Vrtića za upisom djece glede ostvarenja programa predškolskog odgoja i obrazovanja kojeg provodi.
2. Djeca s prebivalištem, odnosno boravištem izvan područja Općine Križ mogu se upisati u Redoviti program kojeg provodi Vrtić samo ako nije popunjen kapacitet vrtića uz plaćanje ekonomske cijene Vrtića, primjenjujući prednosti pri upisu prema članku 8. ovog Pravilnika.
3. Cijena vrtića može se umanjiti za djecu s prebivalištem izvan područja Općine Križ uz predočenje potvrde matične jedinice lokalne samouprave o sufinanciranju do pune ekonomske cijene vrtića. Ukoliko matična jedinica lokalne samouprave ne izda potvrdu o sufinanciranju do pune ekonomske cijene vrtića, odnosno izda potvrdu o sufinanciranju manjeg iznosa, preostali iznos koji ne sufinancira matična jedinica lokalne samouprave snosi roditelj.
4. Dječji vrtić je dužan sukladno svom kapacitetu organizirati prvenstveno Redoviti

 program predškolskog odgoja i obrazovanja za djecu s prebivalištem na području

 Općine Križ, te osigurati prednost pri upisu u redovite programe na način

 utvrđen zakonom, odlukom osnivača i ovim Pravilnikom.

Članak 8.

1. Kriteriji za ostvarivanje prednosti su propisani zakonom koji uređuje predškolski odgoj i obrazovanje, te Odlukom o načinu ostvarivanja prednosti pri upisu u Vrtić, koju donosi osnivač Vrtića.
2. Prednost pri upisu u Vrtić imaju djeca koja do 01. travnja tekuće godine navrše četiri godine.
3. Ukoliko Vrtić ne može upisati svu prijavljenu djecu, nakon upisa djece iz prethodnog stavka, prednost pri upisu ostvaruje se prema redu prvenstva određenim ovim Pravilnikom.
4. Red prvenstva razrađuje se metodom bodovanja prema slijedećim kriterijima:

|  |  |  |
| --- | --- | --- |
| **RB** | **MJERILO** | **BODOVI** |
| **1.** |

|  |  |
| --- | --- |
| **S prebivalištem, odnosno boravištem na području Općine Križ**  |  |

 | **100** |
| **2.** | **Djeca samohranih roditelja (čl.1. st. 3.) :** |
|  | Roditelj zaposlen | 30 |
|  | Roditelj redovan učenik ili student | 30 |
|  | Roditelj invalid Domovinskog rata | 4 |
|  | Roditelj, osoba s invaliditetom upisana u Hrvatski registar osoba s invaliditetom | 4 |
|  | Iz obitelji s troje ili više malodobne djece  | 1 bod za svako malodobno dijete |
|  | Roditelj prima dječji doplatak ili zajamčenu minimalnu naknadu | 3 |
|  |
| **3.** | **Djeca iz jednoroditeljskih obitelji (čl.1. st. 3.) :** |
|  | Roditelj zaposlen | 30 |
|  | Roditelj redovan učenik ili student | 30 |
|  | Roditelj invalid Domovinskog rata | 4 |
|  | Roditelj, osoba s invaliditetom upisana u Hrvatski registar osoba s invaliditetom | 4 |
|  | Iz obitelji s troje ili više malodobne djece  | 1 bod za svako malodobno dijete |
|  | Roditelj prima dječji doplatak ili zajamčenu minimalnu naknadu | 3 |
|  |
| **4.** | **Djeca iz udomiteljske obitelji:** | **30** |
|  | Roditelj invalid Domovinskog rata | 4 |
|  | Roditelj, osoba s invaliditetom upisana u Hrvatski registar osoba s invaliditetom | 4 |
|  | Iz obitelji s troje ili više malodobne djece  | 1 bod za svako malodobno dijete |
|  | Roditelj prima dječji doplatak ili zajamčenu minimalnu naknadu | 3 |
|  |
| **5.** | **Djeca iz obitelji oba zaposlena roditelja** | **25** |
|  | Roditelj invalid Domovinskog rata | 4 |
|  | Roditelj, osoba s invaliditetom upisana u Hrvatski registar osoba s invaliditetom | 4 |
|  | Iz obitelji s troje ili više malodobne djece  | 1 bod za svako malodobno dijete |
|  | Roditelj prima dječji doplatak ili zajamčenu minimalnu naknadu | 3 |
|  |
| **6.** | **Djeca iz obitelji čija su oba roditelja redovni učenici ili studenti ili jedan roditelj zaposlen, jedan na redovitom školovanju** | **25** |
|  | Roditelj invalid Domovinskog rata | 4 |
|  | Roditelj, osoba s invaliditetom upisana u Hrvatski registar osoba s invaliditetom | 4 |
|  | Iz obitelji s troje ili više malodobne djece  | 1 bod za svako malodobno dijete |
|  | Roditelj prima dječji doplatak ili zajamčenu minimalnu naknadu | 3 |
|  |
| **7.** | **Djeca iz obitelji jednog zaposlenog roditelja ili na redovitom školovanju, a drugi je nezaposlen**  |  |
|  | Roditelj invalid Domovinskog rata | 4 |
|  | Roditelj, osoba s invaliditetom upisana u Hrvatski registar osoba s invaliditetom | 4 |
|  | Iz obitelji s troje ili više malodobne djece  | 1 bod za svako malodobno dijete |
|  | Roditelj prima dječji doplatak ili zajamčenu minimalnu naknadu | 3 |
|  |
| **8.** | **Iz obitelji oba nezaposlena roditelja** |  |
|  | Roditelj invalid Domovinskog rata | 4 |
|  | Roditelj, osoba s invaliditetom upisana u Hrvatski registar osoba s invaliditetom | 4 |
|  | Iz obitelji s troje ili više malodobne djece  | 1 bod za svako malodobno dijete |
|  | Roditelj prima dječji doplatak ili zajamčenu minimalnu naknadu | 3 |
|  |
|  | **Djeca s teškoćama u razvoju i kroničnim bolestima koja imaju nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja, upisuju se, neovisno o broju bodova, tek nakon izvršenog inicijalnog razgovora roditelja i djeteta sa stručnim povjerenstvom Vrtića** |  |

1. Prednost pri upisu u okviru utvrđenog broja slobodnih mjesta po dobnim skupinama ostvaruje dijete s većim zbrojem bodova.
2. Ukoliko nakon zbrajanja bodova više djece ostvaruje jednak broj bodova, red prvenstva utvrđuje se po kriteriju starosti djeteta, od starijeg prema mlađemu.
3. Za dijete sa specifičnim i/ili zdravstvenim posebnim potrebama (djeca s teškoćama u razvoju i kroničnim bolestima iz stavka 4. ovog članka), bez obzira na ostvareni broj upisanih bodova, upis će se vršiti prema procjeni stručnog povjerenstva Vrtića sukladno posebnoj potrebi djeteta, mogućnosti uvjeta za prihvat i kapacitetima Vrtića.
4. Ako stručno povjerenstvo na temelju dokumentacije o specifičnim razvojnim i/ili zdravstvenim potrebama djeteta i inicijalnog razgovora s roditeljima odnosno skrbnicima djece, uz nazočnost djeteta, ocijeni da se te potrebe ne mogu zadovoljiti u sklopu redovitog programa, predložit će drugi odgovarajući program koji Vrtić može ponuditi.
5. Dijete s manjim brojem bodova može ostvariti prednost u odnosu na dijete s većim brojem bodova ukoliko za drugo navedeno dijete (s većim brojem bodova) ne postoji dobno odgovarajuća odgojna skupina.

Članak 9.

1. Za upis djeteta u Redoviti program Vrtića potrebno je priložiti slijedeću dokumentaciju:
2. ispunjen i potpisan (od strane roditelja) zahtjev za upis djeteta u Vrtić;
3. izvornik ili presliku rodnog lista ili izvatka iz matice rođenih djeteta;
4. izvornik ili presliku potvrde o prebivalištu djeteta (ne stariju od šest mjeseci) ili osobna iskaznica za djecu mlađu od 16 godina izdane od MUP-a;
5. preslike osobnih iskaznica roditelja;
6. Presliku zdravstvene iskaznice,
7. Presliku iskaznice imunizacije
8. dokaze o činjenicama bitnim za ostvarenje prednosti pri upisu djeteta u Vrtić:

- za dijete roditelja invalida Domovinskog rata – potvrda nadležnog ureda tijela državne uprave,

- dijete roditelja koji je osoba s invaliditetom – dokaz o upisu u Hrvatski registar osoba s invaliditetom, te dokaz da isti živi u istom kućanstvu kao i dijete za koje se podnosi zahtjev,

- za dijete samohranog zaposlenog roditelja - potvrda o prijavama u evidenciju izdane od Hrvatskog zavoda za mirovinsko osiguranje ne starije od 30 dana i dokazi o samohranosti: rodni list, smrtni list za preminulog roditelja ili potvrda o nestanku drugog roditelja, rješenje Centra za socijalnu skrb o privremenom uzdržavanju djeteta ili drugu javnu ispravu kojom se dokazuje da roditelj sam skrbi i uzdržava dijete,

-za dijete samohranog roditelja koji je redovan učenik ili student- potvrdu obrazovne ustanove o statusu redovnog učenika ili studenta i dokazi o samohranosti: rodni list, smrtni list za preminulog roditelja ili potvrda o nestanku drugog roditelja, rješenje Centra za socijalnu skrb o privremenom uzdržavanju djeteta ili drugu javnu ispravu kojom se dokazuje da roditelj sam skrbi i uzdržava dijete,

- za dijete koje živi samo s jednim, zaposlenim roditeljem (jednoroditeljska obitelj) - potvrda o prijavama u evidenciju izdane od Hrvatskog zavoda za mirovinsko osiguranje ne starije od 30 dana, presuda o razvodu braka ili drugi dokaz da dijete potječe iz jednoroditeljske obitelji,

- za dijete koje živi samo s jednim roditeljem koji je redoviti učenik ili student (jednoroditeljska obitelj) - potvrdu obrazovne ustanove o statusu redovnog učenika ili studenta, presuda o razvodu braka ili drugi dokaz da dijete potječe iz jednoroditeljske obitelji,

- za dijete u udomiteljskoj obitelji, - rješenje odnosno potvrda centra za socijalnu skrb da je dijete u udomiteljskoj obitelji, bez roditelja ili bez odgovarajuće roditeljske skrbi,

- za dijete oba zaposlena roditelja - potvrde o prijavama u evidenciju izdane od Hrvatskog zavoda za mirovinsko osiguranje ne starije od 30 dana, ili drugi odgovarajući dokaz ukoliko su roditelj/i zaposleni u inozemstvu

- za dijete iz obitelji jednog zaposlenog roditelja, a da je drugi redovni student – potvrdu o prijavama u evidenciju izdane od Hrvatskog zavoda za mirovinsko osiguranje ne stariju od 30 dana i potvrdu obrazovne ustanove o statusu redovnog studenta,

- za dijete iz obitelji u kojoj su oba roditelja redovni učenici ili studenti - potvrdu obrazovne ustanove o statusu redovnog učenika ili studenta,

- za dijete iz obitelji s troje ili više malodobne djece - za svako dijete rodni list ili izvadak iz matice rođenih, te dokaz o prebivalištu, odnosno boravištu

- za dijete oba nezaposlena roditelja – potvrdu o nezaposlenosti izdanu od strane Hrvatskog zavoda za zapošljavanje ili Hrvatskog zavoda za mirovinsko osiguranje ne stariju od 30 dana,

- za dijete jednog zaposlenog i jednog nezaposlenog roditelja – potvrdu o prijavama u evidenciju izdane od Hrvatskog zavoda za mirovinsko osiguranje ne stariju od 30 dana, potvrdu o nezaposlenosti izdanu od strane Hrvatskog zavoda za zapošljavanje ili Hrvatskog zavoda za mirovinsko osiguranje ne stariju od 30 dana,

- za dijete roditelja koji primaju doplatak za djecu ili minimalnu zajamčenu novčanu naknadu - rješenje o pravu na doplatak za djecu ili minimalnu naknadu, odnosno potvrdu nadležne institucije o istom za tekuću godinu,

- za dijete koje ima specifične razvojne i/ili zdravstvene potrebe - relevantna dokumentacija za utvrđivanje navedenih potreba i statusa djeteta.

1. Za točnost podataka navedenih u zahtjevu za upis djeteta odgovorne su osobe koje su isti i podnijele.
2. Zahtjev za upis koji ne sadrži isprave navedene u ovome članku će se odbaciti.
3. Zahtjev za upis djeteta koji pristigne nakon razdoblja za koje je raspisan Natječaj iz članka 4. ovog Pravilnika će se odbaciti, te će se upis djeteta na temelju istoga rješavati na odgovarajući način primjenjujući odredbe članka 15. ovog Pravilnika.
4. Obrazac zahtjeva određuje Vrtić, odnosno ravnatelj sukladno aktima Vrtića i osnivača.
5. Zahtjev za upis djeteta može se podnijeti i elektroničkim putem zajedno s pripadajućom dokumentacijom i to u razdoblju predviđenom tekstom natječaja iz članka 4. ovog Pravilnika.

Članak 10.

1. Lista čekanja formirati će se u slučaju kada je veći broj prijava nego što su kapaciteti Vrtića, sukladno kriterijima navedenih u članku 8. ovoga Pravilnika, a odnosi se na sve prijave predane u vrijeme trajanja objavljenog natječaja za upis djece, nepravodobne prijave, kao i na sve prijave predane tijekom pedagoške godine, a prije, odnosno poslije objave natječaja.
2. Prilikom upisa djeteta s liste čekanja roditelj je dužan ponovo priložiti dokaz o činjenicama bitnim za ostvarenje prednosti.
3. Lista čekanja sadrži:
* program po dobi
* šifra djeteta
1. Djeca za koje je podnesen zahtjev za upisom u Vrtić tokom pedagoške godine neovisno o broju bodova ne mogu ostvariti prednost prilikom upisa spram djece koja se nalaze na listi čekanja za koje je zahtjev podnesen za vrijeme raspisanog natječaja za prijam djece u Vrtić, a čija su oba roditelja zaposlena.
2. Djeca sa liste čekanja koja tokom godine bivaju upisana u druge vrtiće, čiji osnivač nije Općina Križ, a sukladno podacima kojima će raspolagati Vrtić u okviru suradnje s vanjskim ustanovama, ne ostvaruju pravo na prednost upisa bez obzira na broj bodova.
3. Tokom pedagoške godine podneseni zahtjevi za upis djeteta mogu se dopuniti u cilju ostvarivanja prednosti pri upisu djeteta u Vrtić.
4. Prema potrebi Vrtić će vršiti ažuriranje liste čekanja tokom godine, a u svezi s odredbom iz prethodnog stavka, kao i upisa djeteta opisanih u članku 15. ovog Pravilnika.

Članak 11.

 Na postupak upisa i ispisa djece, kao i odlučivanju o pravima i obvezama korisnika usluga na odgovarajući način primjenjuju se odredbe zakona kojim se uređuje opći

upravni postupak.

Članak 12.

1. Rješenja o upisu djece, donosi Ravnatelj u roku od 30 dana, a najkasnije 60 dana od isteka roka za podnošenje prijava za upis djece, pri čemu na odgovarajući način primjenjuje odredbe zakona kojima se uređuje upravni postupak.
2. Na rok za donošenje rješenja o upisu djece za koje zahtjev za upisom u vrtić nije podnesen temeljem raspisanog Natječaja, na odgovarajući način se primjenjuju odredbe zakona kojim se uređuje opći upravni postupak.
3. Nakon provedenog postupka upisa, komisija za upis objavljuje rezultate upisa. Rezultati upisa djece u Vrtić, temeljem objavljenog natječaja, objavljuju se javno na objektu u sjedištu Vrtića i oglasnoj ploči.
4. Rezultati upisa djece u vrtić sadrže program po dobi i šifru djeteta.
5. O pojedinačnim rješenjima o upisu i ispisu djece obavještavanje se vrši sukladno odredbama zakona o općem upravnom postupku.

Članak 13.

1. Roditelj nezadovoljan rješenjem o upisu, može izjaviti žalbu upravnom vijeću u roku od 15 dana od dana primitka rješenja.
2. Na postupak žalbe na odgovarajući način se primjenjuju odredbe zakona o općem upravnom postupku.

Članak 14.

1. Djeca upisana slijedom Natječaja i rješenja o upisu djece primaju se u Vrtić početkom pedagoške godine za koju su podnijeli zahtjev za smještajem u vrtić.
2. U toku pedagoške godine dijete može biti najkasnije upisano i krenuti u Vrtić do 31.03. tekuće pedagoške godine, ukoliko su ispunjeni svi uvjeti propisani ovim Pravilnikom.

Članak 15.

1. Tijekom pedagoške godine ne raspisuje se natječaj za prijam djece u Vrtić, iznimno ukoliko se radi o osnivanju/otvaranju novog objekta Vrtića, proširenja kapaciteta otvaranjem novih odgojnih skupina ili drugog osobitog važnog razloga kojim bi se omogućio upis većeg broja djece.
2. Djeca koja nisu primljena po raspisanom Natječaju, kao i djeca za koje je podnesen zahtjev za upis u Vrtić tokom pedagoške godine, mogu se tijekom godine upisati u Vrtić samo ukoliko se oslobodi odgovarajući broj mjesta u vrtiću.
3. Ukoliko se tijekom godine oslobodi određen broj mjesta u Vrtiću, Vrtić će redovito vršiti ažuriranje liste čekanja, sukladno dostupnim podacima, na temelju čega će donijeti rješenje o upisu pojedinog djeteta, sukladno odredbama zakona kojim se uređuje opći upravni postupak.
4. U slučaju sumnje u istinitost dokumenta priloženih u prijavi za upis djeteta Vrtić može izvršiti provjeru kod pravnih subjekata koji su izdali sporni dokument ili koji posjeduju informaciju o istom, a s ciljem utvrđivanja valjanosti dokumenta, a sukladno odredbama zakona kojim se uređuje opći upravni postupak.
5. Rješenje iz stavka 2. i 3. ovoga članka donosi ravnatelj.
6. Ravnatelj tijekom pedagoške godine podnosi upravnome vijeću izvješća o broju upisane djece, odnosno djece koja se nalaze na listi čekanja.
7. Ravnatelj može, na temelju mišljenja stručnog povjerenstva, premjestiti dijete iz jednog u drugi objekt ukoliko to zahtijevaju uvjeti rada i potrebe organizacije djelatnosti, odnosno potrebe roditelja, ako u tom drugom objektu postoje uvjeti za prihvat djeteta, pri čemu se na odgovarajući način primjenjuju odredbe zakona kojim se uređuje opći upravni postupak.

Članak 16.

1. Prije nego što dijete počne pohađati Vrtić roditelj je dužan dostaviti uvjerenje liječnika o zdravstvenom stanju djeteta.
2. Dijete se ne može primiti u Vrtić bez uvjerenja iz prethodnog stavka ovog članka.

Vrtić s roditeljima djece koja su primljena u vrtić, redovnim putem na temelju natječaja ili izvanrednim putem opisanim u članku 15., sklapa Ugovor o ostvarivanju redovitog programa predškolskog odgoja djeteta (u daljnjem tekstu: Ugovor). Ugovor vlastoručno potpisuju roditelj djeteta koje je upisano u vrtić i ravnatelj Vrtića.

1. Ugovorom korisnika usluga i Vrtića utvrđuju međusobna prava i obveze.
2. Ugovor najkasnije mora biti zaključen do 31. kolovoza za narednu pedagošku godinu, iznimku predstavljaju djeca koja se upisuju tijekom pedagoške godine, a koja Ugovor moraju sklopiti u roku od osam dana od dana zaprimanja rješenja o upisu.
3. U slučaju nepotpisivanja Ugovora u roku navedenom u prethodnom stavku ovoga članka, kao i u slučaju odbijanja potpisivanja istog, smatra se da je korisnik usluga odustao od svog zahtjeva za upisom djeteta u Vrtić. Na slobodno mjesto upisuje se, odnosno sklapa Ugovor s roditeljem ili skrbnikom djeteta koje je slijedeće prvo na listi čekanja.
4. Ukoliko nema djece na listi čekanja ili se roditelj odnosno skrbnik djeteta ne odazove na obavijest Vrtića o slobodnom mjestu za upis ili odbije mogućnost upisa djeteta u vrtić, u Vrtić se mogu upisati djeca koja se slijedeća po redu nalaze na listi čekanja, odnosno djeca koja nisu sudjelovali u postupku za prijem djece po Natječaju.

Članak 17.

1. Zbog preseljenja roditelja kao i zbog drugih opravdanih razloga dijete može prijeći u drugu predškolsku organizaciju.
2. Vrtić u takvim slučajevima izdaje propisanu dokumentaciju o djetetu.

Članak 18.

Vrtić je dužan, sukladno Državnim pedagoškim standardom predškolskog odgoja i obrazovanja, Zakona o predškolskom odgoju i obrazovanju, kao i provedbenim propisima donesenim na temelju istih, osigurati ostvarivanje programa predškole u trajanju od najmanje 150 sati za djecu u godini prije polaska u osnovnu školu koja nisu uključena u redoviti program predškolskog odgoja, a za djecu s teškoćama u razvoju dvije godine prije polaska u osnovnu školu.

Članak 19.

 Roditelj ima pravo:

 - prije početka ostvarivanja programa biti upoznat s programom za dijete i uvjetima pod kojima se on ostvaruje te s tim u svezi pravima i obvezama korisnika usluga,

 - putem individualnih razgovora i roditeljskih sastanaka biti redovito izvještavan o razvoju i napredovanju djeteta, te biti uključen u različite oblike suradnje roditelja i Vrtića,

 - podnositi zahtjeve nadležnim tijelima Vrtića radi ostvarivanja i zaštite pojedinačnih prava i potreba djeteta,

 - sudjelovati u planiranju, realizaciji i vrednovanju odgojno-obrazovnog programa za dijete,

 - sudjelovati u upravljanju Vrtićem na način utvrđen zakonom i Statutom Dječjeg vrtića, birati i biti biran za predstavnika roditelja korisnika usluga u Upravnom vijeću Dječjeg vrtića.

Članak 20.

 Roditelj je dužan:

 - predočiti istinitu i valjanu dokumentaciju prilikom podnošenja zahtjeva za upis djeteta,

- prije početka ostvarivanja Redovitog programa obaviti inicijalni razgovor s članovima stručnog povjerenstva Vrtića,

- prije početka ostvarivanja programa dostaviti odgojitelju potvrdu nadležnog liječnika o obavljenom sistematskom zdravstvenom pregledu djeteta, te dodatnu zdravstvenu potvrdu za slučaj promjena zdravlja nastalih nakon sistematskog zdravstvenog pregleda,

- predočiti potpunu dokumentaciju i informaciju o karakteristikama i potrebama djeteta koje su bitne za odabir primjerenog programa kao i za njegovu sigurnost i zdravlje tijekom ostvarivanja programa,

- pravovremeno izvješćivati Vrtić o promjenama razvojnog statusa djeteta i surađivati s Vrtićem u postupcima izmjena programa,

 - za slučaj značajnih promjena zdravstvenog stanja ili razvojnog statusa djeteta koje tijekom ostvarivanja programa uoči stručno povjerenstvo Vrtića, obaviti potrebne pretrage i pribaviti mišljenja nadležnih službi te sudjelovati u programu pedagoške opservacije djeteta i utvrđivanju novog prilagođenog individualiziranog programa, ako je to u interesu razvojnih potreba i sigurnosti djeteta odnosno sigurnosti i ostvarivanja odgojno-obrazovnog programa za drugu djecu,

- osobno dovoditi i odvoditi dijete iz odgojno-obrazovne skupine ili pismeno izvijestiti odgojitelja o punoljetnoj osobi koju je za to ovlastio,

 - izvijestiti odgojitelja odgojno-obrazovne skupine u roku od 24 sata o razlozima izostanka djeteta (u slučaju zaraznih bolesti),

 - ne dovoditi u Vrtić bolesno dijete, a nakon završenog liječenja dostaviti potvrdu nadležnog liječnika o obavljenom zdravstvenom pregledu iz koje je vidljivo da je dijete sposobno pohađati Vrtić,

 - odazvati se pozivima na roditeljske sastanke i druge oblike suradnje roditelja s Vrtićem u cilju praćenja razvoja i napredovanja djeteta,

 - dužan je sudjelovati u cijeni usluga predškolskog odgoja, koje Vrtić pruža njegovom djetetu ili štićeniku, u skladu s Odlukom Općine Križ o cijeni usluga Vrtića,

 - dostaviti pisanu obavijest o ispisu djeteta iz Vrtića najkasnije 15 dana prije ispisa, te dokazati podmirenje svih nastalih troškova programa do dana ispisa,

 - izvršavati i poštivati druge obveze korisnika usluga utvrđene općim aktima Vrtića i osnivača.

Članak 21.

1. Vrtić ima pravo i dužnost:
* ustrojiti rad s djecom u jasličnim i vrtićnim odgojnim skupinama sukladno propisanom programu i standardu predškolskog odgoja,

 - surađivati s obitelji djeteta u cilju praćenja razvoja i napredovanja djeteta,

- osigurati redovito izvještavanje korisnika usluga i njihovo sudjelovanje u upravljanju Vrtićem sukladno zakonu i Statutu Vrtića,

 - omogućiti zaštitu pojedinačnih prava korisnika usluga,

 - upozoriti korisnika usluga da Vrtić pridržava pravo preraspoređivanja djeteta iz jedne u drugu odgojno-obrazovnu skupinu, iz jednoga u drugi objekt, posebnog organiziranja programa za vrijeme srpnja i kolovoza te u drugim posebnim okolnostima, u skladu s pedagoškim načelima i interesima organizacije rada u zadovoljavanju utvrđenih potreba za programima predškolskog odgoja,

- upozoriti roditelja da Vrtić može, u slučaju značajnih promjena zdravstvenog stanja ili razvojnog statusa djeteta koje uoči stručno povjerenstvo Vrtića, izmijeniti program i uvjete ostvarivanja programa za dijete, s tim da postupak promjene programa pokreće stručno-razvojna služba na temelju praćenja stanja i potreba djeteta te na temelju provedene pedagoške opservacije kao i dodatno obavljenih pretraga i mišljenja nadležnih službi, u interesu razvojnih potreba djeteta, njegove sigurnosti te sigurnosti i ostvarivanja odgojno-obrazovnog programa za drugu djecu,

 - otkazati ostvarivanje programa (ugovora o ostvarivanju programa) za dijete u slučaju značajnih promjena u razvojnom statusu djeteta, ako ni novi prilagođeni individualizirani program ne zadovoljava razvojnim potrebama djeteta,

- otkazati ostvarivanje programa (ugovora o ostvarivanju programa) ako se

tijekom pedagoške godine uoče razvojne teškoće djeteta, a davatelj usluge ne može osigurati potrebne specifične uvjete za dijete i/ili nema mogućnosti smještaja djeteta u skupine s odgovarajućim posebnim programom

 - u slučaju promjene ili otkazivanja ostvarivanja programa usmjeriti korisnika usluga na daljnje postupanje i institucije koje će primjereno zadovoljiti potrebe djeteta,

 - odbiti upis djeteta, odnosno ispisati dijete, osim u slučaju medicinske kontraindikacije, ukoliko isto nije primilo predviđena cijepljenja prema Programu obveznih cijepljenja za svoju dob, na temelju Programa zdravstvene zaštite, higijene i pravilne prehrane djece u dječjim vrtićima, odnosno Zakona o zdravstvenoj zaštiti i Zakona o zaštiti pučanstva od zaraznih bolesti,

* otkazati ostvarivanje odgojno-obrazovnog programa (ugovora o ostvarivanju

programa) korisniku usluga ukoliko ne plati dospjele obveze u roku od 60 dana od dana dospijeća obveze ili ako korisnik na drugi način prekrši obveze utvrđene ugovorom ili općim aktom Vrtića,

- otkazati ostvarivanje programa (ugovora o ostvarivanju programa**)** u slučaju

nemarnog, neodgovornog i neprimjerenog odnosa roditelja - korisnika usluga prema predškolskoj ustanovi i djelatnicima ustanove (nepoštivanje kućnog reda),

- otkazati ostvarivanje programa (ugovora o ostvarivanju programa)ukoliko

roditelji - korisnici usluga neopravdano prestanu s korištenjem usluge davatelja usluge duže od 30 dana, a opravdanim izostankom smatra se izostanak djeteta zbog bolesti, korištenja godišnjeg odmora roditelja – korisnika usluga i putovanja za koja je roditelj - korisnik usluga dužan dostaviti liječničku potvrdu izdanu od strane nadležnog liječnika, izjavu o korištenju godišnjeg odmora, izjavu o odlasku na putovanje,

 - prilikom prelaska djeteta u drugi dječji vrtić predati roditelju propisanu dokumentaciju koju treba dostaviti drugom dječjem vrtiću.

 (2) O prestanku pružanja usluga u slučajevima opisanih u prethodnom stavku odlučuje

ravnatelj rješenjem, a sukladno odredbama zakona kojim se uređuje opći upravni postupak.

Članak 22.

Ako je korisnik usluga ispisao dijete iz Vrtića, ponovno može upisati dijete u Vrtić nakon proteka roka od 6 mjeseci od dana ispisa, bez prava prvenstva i u skladu s odredbama ovog Pravilnika, osim u iznimnim slučajevima o čemu će rješenje donijeti ravnateljica i pod uvjetom da Vrtić ima kapaciteta za upis djeteta.

Članak 23.

Ovaj Pravilnik stupa na snagu danom nakon dana objave na oglasnoj ploči Vrtića.

Članak 24.

Stupanjem na snagu ovog Pravilnika prestaje važiti Pravilnik o upisu djece u Dječji vrtić Križić-kružić (KLASA: 601-02/22-02/03, URBROJ: 238-16-79-22-01 od 20.04.2022.).

Ovaj Pravilnik objavljen je na oglasnoj ploči dana .11.2022. godine i stupio je na snagu dana .11.2022.godine.

KLASA: 601-02/22-02/

URBROJ: 238-16-79-22-01

Križ, .11.2022.

 PREDSJEDNIK UPRAVNOG VIJEĆA:

 Željko Beker

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_